### | | | | --- | --- | | | | | --- | | **Byråd** 17. december 2019 Sagsnr. 710-2019-37568 Dok.nr. 710-2019-258451 Sagsbehandler DPMHEN | | 189.                Godkendelse af takster for 2020 for Favrskov Spildevand, Favrskov Affald og [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om betalingsregler for spildevandsanlæg, Vandsektorloven, Affaldsbekendtgørelsen, Lov om kommunernes styrelse |

###

**SAGENS INDHOLD**

Byrådet skal i denne sag kontrollere taksterne på
spildevandsområdet og godkende taksterne på affaldsområdet, inkl. taksterne for
aflevering af deponeringsegnet affald til [adresse].

I henhold til lov om betalingsregler for spildevandsanlæg
skal Byrådet kontrollere, at taksterne fra Favrskov Spildevand A/S overholder
den økonomiske ramme, der udmeldes af det nationale Johanne Jessen. Den
økonomiske ramme, for hvor mange indtægter Favrskov Spildevand A/S må opkræve,
opgøres på baggrund af de samlede omkostninger til transport, behandling og
afledning af spildevand i Favrskov Spildevand A/S.

Herudover skal Byrådet jf. affaldsbekendtgørelsen godkende
taksterne på affaldsområdet, inkl. taksterne for aflevering af affald på
[adresse].

**VURDERING**

*[adresse]*

Bestyrelsen for Favrskov Spildevand A/S har 12. november
2019 godkendt budget og takster for 2020 på spildevandsområdet.

Den økonomiske indtægtsramme for Favrskov Spildevand A/S er
af Forsyningssekretariatet fastsat til 84,8 mio. kr. i 2020.
Spildevandsselskabets indtægter må ikke overstige denne ramme.

Til sammenligning var den økonomiske ramme i 2019 på 89,2
mio. kr. Faldet fra 2019 til 2020 på ca. 4,4 mio. kr., kan hovedsageligt
forklares ved, at der i beregningen af den økonomiske ramme er indarbejdet et
effektiviseringskrav fra det nationale Forsyningssekretariat på både drift- og
anlægsudgifterne.

I budgettet for 2020 for Favrskov Spildevand A/S udgør de
indtægter, der er omfattet af den økonomiske ramme 82,5 mio. kr. Selskabet
overholder dermed den økonomiske ramme i 2020.

Afgørelsen om den økonomiske ramme fra
Forsyningssekretariatet gælder for både 2020 og 2021. I 2021 reduceres rammen
yderligere til 82,7 mio. kr. Herudover har Forsyningssekretariatet udsendt
vejledende økonomiske rammer for 2022 og 2023 på henholdsvis 80,6 mio. kr. for
2022 og 78,5 mio. kr. for 2023.

Den nærmere sammensætning af den udmeldte økonomiske ramme
vedrørende driftsomkostninger, investeringer og korrektioner i forhold til
tidligere år er beskrevet i notatet ”Favrskov Spildevand A/S – Økonomisk ramme
og budgetteret omsætning 2020”, der er vedhæftet som bilag.

*[adresse]*

Bestyrelsen for Favrskov Affald A/S har 12. november 2019
ligeledes godkendt budget og udarbejdet forslag til takster for 2020 på
affaldsområdet.

Det gælder for affaldstaksterne, at de skal godkendes af
kommunalbestyrelsen. Taksterne er beregnet af Favrskov Affald A/S. Indtægterne
fra taksterne er fastlagt således, at omkostningerne til de enkelte
indsamlingsordninger er dækket.

*Feltengård Affaldsdeponi*

Pr. 1. januar 2019 overtog Favrskov Kommune Feltengård
Karlo Møller. Det er dermed kommunalbestyrelsen, der skal godkende taksterne
for at benytte [adresse].

Favrskov Forsyning varetager den daglige drift af [adresse]
og har også beregnet taksterne for benyttelsen af affaldsdeponiet i 2020.
Gebyrindtægterne skal finansiere den daglige drift af deponiet samt hensættelser
til nedlukning og efterbehandling af deponiet, når det lukkes senest 31.
december 2022. Herudover skal gebyrindtægterne bidrage til at nedbringe den
økonomiske underdækning til efterdriften af deponiet.

Det bemærkes, at den økonomiske underdækning i al
væsentlighed kan henføres til ændringen af deponeringsbekendtgørelsen i 2009,
og dermed primært vedrører deponeringsetaper, der er etableret på [adresse]
før 2009.

**ØKONOMI**

*[adresse]*

Tilslutningsbidragene på spildevandsområdet er prisreguleret
med 0,7% fra 2019 til 2020 i henhold til Betalingsloven. Som et direkte
resultat af, at vandselskaberne vandt en skattesag i højesteret i efteråret
2018, skal Favrskov Spildevand ikke betale skat i 2020. Dette kommer
forbrugerne til gode i form af en reduceret takst for vandafledning med ca.
1,1% fra 2019 til 2020. Derudover kan øvrige takster på spildevandsområdet også
fastholdes uændret på 2019-niveau.

En husstand med et årligt vandforbrug på 150 m3
vil i 2020 komme til at betale 7.177 kr. I 2019 var den tilsvarende udgift på
7.252 kr. Dette svarer til et fald i udgifterne på ca. 75 kr. For en virksomhed
med et forbrug på 1.000 m3 vil udgiften falde fra 39.943 kr. i 2019
til 39.494 kr. i 2020, svarende til ca. 450 kr.

Spildevandstaksterne kan findes i vedhæftede bilag ”Takstblad
2020 - Favrskov Spildevand A/S”.

*[adresse]*

Der skal fastsættes takster for indsamling af
dagrenovation, indsamling af emballage og brug af genbrugspladserne i kommunen.

Taksterne for indsamling af dagrenovation stiger med ca. 3%
fra 2019 til 2020. Dermed er taksterne tilbage på niveau med taksterne i 2018.
I 2019 blev taksterne sat ned med ca. 3% for at nedbringe et akkumuleret
overskud på indsamlingsordningen. Dette overskud forventes afviklet med
udgangen af 2020 med den foreslåede takst. Stigningen svarer til 34 kr. årligt for
forbrugere tilmeldt én ugentlig sækketømning.

Taksten for anvendelse af genbrugspladser for private
husstande fastholdes uændret i 2020 på 1.720 kr. Taksten steg fra 2018 til 2019
med knap 20%. Denne markante stigning skulle nedbringe et akkumuleret underskud
på genbrugspladserne. I 2019 er anvendelsen af genbrugspladserne steget markant
med 10-15% og med øgede udgifter til følge, hvorfor taksten i 2020 fastholdes
på samme niveau som i 2019. Det vurderes, at denne stigning vil kunne rumme den
moderniserings- og renoveringsopgave, der de kommende år planlægges gennemført
af de fire nuværende genbrugspladser.

Taksterne for virksomhedernes anvendelse af
genbrugspladserne har været uændret de seneste par år. Der har imidlertid været
en stigning i affaldsmængderne på genbrugspladserne. Derfor foreslås det, at
taksterne øges fra 7.000 kr. i 2019 til 7.500 kr. i 2020 for at finansiere de
stigende udgifter. Takststigningen bliver også gennemført i Randers Kommune, der
siden 2017 har indgået i et samarbejde med Favrskov Kommune om adgang til
genbrugspladserne for virksomheder. Har en virksomhed betalt et årsabonnement i
Favrskov Kommune, må virksomheden også aflevere sit affald i Randers Kommune
uden ekstra betaling. Der sker ikke en mellemregning mellem kommunerne.

Byrådet besluttede 18. december 2018 at indføre
affaldssortering ved offentlige institutioner. Taksterne for indsamling af
emballageaffald ved offentlige institutioner stiger som en følge heraf i
gennemsnit ca. 20 kr. pr tømning. Institutionerne har fået tilført budget til
merudgiften.

Affaldstaksterne fremgår af vedlagte bilag ”Takstblad 2020
- Favrskov Affald A/S”.

*Feltengård Affaldsdeponi*

Taksterne for [adresse] er i 2020 indeksreguleret og stiger
med 1,5 % i forhold til 2019.

Der er de kommende år behov for en del jord til
slutafdækning på [adresse] i takt med, at de forskellige aktiviteter nedlukkes.
For at få tilført mere jord foreslås det, at taksterne for aflevering af ren
jord nedsættes fra 16 kr./ton til 7 kr./ton i 2020. Herudover kan brugerne, som
noget nyt, aflevere lettere forurenet jord til [adresse], da det kan anvendes
til en mindre del af slutafdækningen.

Taksterne for anvendelsen af [adresse] fremgår af bilaget
”Takstblad 2020 - Feltengård I/S”.

**INDSTILLING**

Direktøren for Job og Økonomi indstiller til Byrådet:

1.
At spildevandstaksterne fra [adresse] for 2020 godkendes i
henhold til den økonomiske ramme, der er udmeldt af Forsyningssekretariatet.

2.
At affaldstaksterne for 2020 godkendes.

3.
At taksterne for affald til [adresse] godkendes.

**BESLUTNING**

***Økonomiudvalget, 10. december 2019:***

Fraværende:Frank Skov

Indstilles godkendt.

**Bilag**

|  |  |
| --- | --- |
| Takstblad 2020 - Favrskov Spildevand A/S | 710-2019-228077 |
| Takstblad 2020 - Favrskov Affald A/S | 710-2019-228078 |
| Takstblad 2020 - Feltengård I/S | 710-2019-232918 |
| Favrskov Spildevand A/S - Økonomisk ramme og budgetteret omsætning 2020 | 710-2019-232910 |